**APSTIPRINĀTS**

Liepājas pilsētas domes Iepirkumu komisijas

 2019.gada 9.oktobra sēdē, protokols Nr.2

***Par atklāta konkursa “Par degvielas iegādi Liepājas pilsētas pašvaldības iestāžu, aģentūru un kapitālsabiedrību vajadzībām” (LPP 2019/99) nolikuma skaidrojumiem.***

|  |
| --- |
|  |
| **Jautājums** | Esam iepazinušies ar atklāta konkursa "Par degvielas iegādi Liepājas pilsētas pašvaldības iestāžu, aģentūru un kapitālsabiedrību vajadzībām" (ID Nr. LPP 2019/99) nolikumu un tam pievienotajiem pielikumiem un lūdzam Liepājas pilsētas pašvaldības iepirkumu komisiju mainīt mazumtirdzniecības cenas noteikšanas metodiku, ņemot vērā iepirkuma priekšmeta apjomu un plānoto līguma termiņu.Konkursa nolikuma 2.pielikumā “Finanšu piedāvājums” pretendentiem bija jāfiksē mazumtirdzniecības cenas Liepājas pilsētā esošajās degvielas uzpildes stacijās iepirkuma izsludināšanas dienā no plkst. 09:00 līdz 13:00. Uzskatām, ka vienas dienas konkrēta laika perioda definēšana neatspoguļo degvielas tirgotāju cenu statistiku, jo pastāv iespēja organizēt īslaicīgas akcijas, kuru rezultātā netiek atspoguļota konkrēta degvielas tirgotāja ikdienas cenu politika. Lai pasūtītājs saņemtu objektīvu informāciju mazumtirdzniecības cenu salīdzināšanā, kas ir viens no vērtēšanas kritērijiem, aicinām Pasūtītāju noteikt ilgāku laika periodu pagātnē, piemēram divas līdz trīs nedēļas līdz iepirkuma izsludināšanai. Tādējādi Pasūtītājs spētu pārliecināties par iesniegto piedāvājumu korektumu un pēc vajadzības pieprasīt jebkuras definētās dienas mazumtirdzniecības cenu apliecinošus dokumentus (piem., čeku kopijas). |
| **Skaidrojums** | Pasūtītāja mērķis, izsludinot iepirkuma procedūru, ir izvēlēties saimnieciski visizdevīgāko piedāvājumu, saskaņā ar nolikumā noteiktajiem vērtēšanas kritērijiem. Viens no vērtēšanas kritērijiem ir “Piedāvātā cena”. Lai pretendentu iesniegtos piedāvājumus būtu iespējams novērtēt atbilstoši minētajam kritērijam, nolikuma 2.pielikumā “Finanšu piedāvājums” noteikta prasība norādīt degvielas cenu Liepājā esošā degvielas uzpildes stacijā, kurā pieejami visi 3 (trīs) tehniskajā specifikācijā norādītie degvielas veidi, konkursa izsludināšanas dienā laika posmā no 09:00 līdz 13:00, pievienojot čeku kopijas, kas apliecina piedāvātās cenas pamatotību.Minētā finanšu piedāvājuma prasība noteikta, baltoties uz Pasūtītāja iepriekšējo pieredzi, izsludinot iepirkumus par degvielas iegādi, kā arī ņemot vērā citu pasūtītāju pieredzi. Pasūtītāja mērķis, nosakot finanšu piedāvājuma prasības, ir noskaidrot pretendentu degvielas cenas konkrētā datumā, noteiktā laika posmā, nevis apkopot degvielas tirgotāju cenu statistiku vai ikdienas cenu politiku. Kā norādījusi Eiropas Savienības Tiesa, saskaņā ar Direktīvas 2004/18 2.pantu, kurā ir noteikti publiskā iepirkuma līguma slēgšanas tiesību piešķiršanas principi, līgumslēdzējas iestādes pret visiem komersantiem izturas vienādi un nediskriminējoši un rīkojas pārskatāmi.[[1]](#footnote-1) Nosakot nolikuma prasības un piedāvājumu izvēles kritērijus, visiem ieinteresētajiem piegādātājiem ir izvirzīti vienādi nosacījumi piedāvājumu sagatavošanai un iesniegšanai, nedodot nevienam nepamatotas priekšrocības.Ņemot vērā minēto, atklāta konkursa nolikumā noteiktās prasības netiks grozītas. |
|  |

1. Sk. Eiropas Savienības Tiesas 2012.gada 10.maija sprieduma lietā Komisija/Nīderlande, Nr. C-368/10, ECLI:EU:C:2012:284 62.punktu. [↑](#footnote-ref-1)